OpenLLM-France/wikimedia huggingface dataset:
# Life Stinks

Life Stinks és una comèdia estatunidenca dirigida i interpretada per Mel Brooks estrenada el 1991.

## Argument

La pel·lícula conta l'aposta boja d'un multimilionari (interpretat per Mel Brooks) que intentarà viure el major temps possible al barri més pobre, separant-se de les seves riqueses i del seu tren de vida quotidià.

## Repartiment

* Mel Brooks: Goddard Bolt
* Lesley Ann Warren: Molly
* Jeffrey Tambor: Vance Crasswell
* Stuart Pankin: Pritchard
* Howard Morris: Mariner
* Rudy De Luca: J. Paul Getty
* Theodore Wilson: Fumes
* Carmen Filpi: Pops
* Michael Ensign: Knowles
* Matthew Faison: Stevens
* Billy Barty: Willy
* Brian Thompson: Mean Victor
* Raymond O'Connor: Yo
* Carmine Caridi: Flophouse Owner
* Sammy Shore: Reverend en el casament
* Frank Roman: Intèrpret espanyol

## Rebuda

La pel·lícula es va estrenar fora de competició al Festival de Canes de 1991. Aquest rara pel·lícula de Mel Brooks, va ser un fracaso tant des del punt de vista de la crítica com del comercial. Rotten Tomatoes va informar que només el 20% dels critics donaven ressenyes positives basats en 15 entrades. Les positives ho eren pel fet que Brooks intentava un tipus diferent de sàtira més que pel refregit de bromes. La pel·lícula va aconseguir poc a la taquilla, en brut 4.102.526 dólares en els EUA, contra els 13 milions de dòlars de pressupost. Però s'ha guanyat l'etiqueta de pel·lícula de culte per ser una pel·lícula experimental de Brooks, en contraposició a les seves parodies habituals.

## Referències

* ↑ «Life Stinks». The New York Times.
* ↑ «Festival de Cannes: Life Stinks». festival-cannes.com.
* ↑ «Life Stinks Movie Reviews, Pictures». Rotten Tomatoes. [Consulta: 5 desembre 2008].
* ↑ «Life Stinks (1991)». Box Office Mojo.
# Sant Alís (Sant Miquel de la Vall)

Sant Alís fou una església romànica del terme de Sant Miquel de la Vall, annex de l'antic terme d'Aransís, actualment englobat en el de Gavet de la Conca.
Tan sols en queden unes restes que, tanmateix, permeten veure una església d'època romànica. Aquestes restes són prop del barranc de Puig Lliró.

## Bibliografia

* GAVÍN, Josep M. Pallars Jussà. Barcelona: Arxiu Gavín, 1981 (Inventari d'esglésies, 8). ISBN 84-85180-25-9
* PAGÈS, M. "Gavet de la Conca. Aransís", a El Pallars, la Ribagorça i la Llitera. Barcelona: Fundació Enciclopèdia Catalana, 1984 (Gran geografia comarcal de Catalunya, 12). ISBN 84-85194-47-0.

## Enllaços externs

* Institut Cartogràfic de Catalunya
# Agulles del Mercadal

Les Agulles del Mercadal és una muntanya de 1.061 metres que es troba al nord-oest del municipi de Berga, a la comarca catalana del Berguedà.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Joseph Barbera

Joseph Roland Barbera (Ciutat de Nova York, 24 de març de 1911 - Los Angeles, 18 de desembre de 2006) fou un destacat creador d'animació per al cinema i la televisió estatunidenc.
Es va iniciar en el món del cinema a NY el 1932, i el 1937 es traslladà a Califòrnia per treballar a la Metro-Goldwyn-Mayer, on conegué William Hanna, amb qui va iniciar una molt fructífera col·laboració per a tota la vida. Van començar triomfant amb Tom i Jerry. El 1957, quan la MGM va dissoldre la seva divisió d'animació, van crear Hanna-Barbera, que es va convertir en l'empresa de més èxit en el seu camp, amb títols com Els Picapedra (The Flintstones), Huckleberry Hound, Top Cat, Scooby-Doo, Quick Draw McGraw, l'Ós Yogi, Els barrufets (The Smurfs), Els cotxes esbojarrats (Wacky Races) i Els Supersònics (The Jetsons). El 1967, Hanna i Barbera es van vendre l'empresa a Taft Broadcasting, però tots dos van seguir presidint-la fins al 1991, i posteriorment encara hi van seguir vinculats tota la vida.
Hanna i Barbera han guanyat conjuntament set Oscars i vuit cops el Premi Emmy. Les seves creacions, especialment populars durant els anys seixanta, han esdevingut icones culturals i els seus personatges s'han reproduït en pel·lícules, llibres i joguines, entre altres mitjans.

## Referències

* ↑ «Joseph Barbera». Gran Enciclopèdia Catalana. Barcelona: Grup Enciclopèdia Catalana.
# Idalino Monges

Idalino Monges (Areguá, 5 de juny de 1940) fou un futbolista paraguaià de la dècada de 1960.
Fou 35 cops internacional amb la selecció del Paraguai.
Pel que fa a clubs, defensà els colors de Cerro Porteño i Independiente, com a principals equips.

## Referències

* ↑ Perfil a 11v11.com
* ↑ Paraguay - Record International Players a rsssf
* ↑ Ficha de Idalino Monges en BDFA.
* ↑ POMATO, Alberto (abril de 2011). Idalino Monges. El Gráfico Especial n. 29 - "100 Ídolos de Independiente". Revistas Deportivas, p. 92
* ↑ Idalino Monges a enciclopediadefutbolistas.blogspot.com
* ↑ Perfil a livefutbol
* ↑ Idalino Monges a National-Football-Teams.com (anglès)
# Casa Santiago Domènech i Montserrat Planas

La casa per a Santiago Domènech i Montserrat Planas és un edifici d'estil modernista de Badalona (Barcelonès), concretament a l'avinguda de Martí Pujol, al límit del barri de Dalt de la Vila. És obra de l'arquitecte badaloní Joan Amigó i Barriga, el projecte és de 1917 i va ser reformat el 1932, quan se li fan uns afegitons. Està protegit com a bé cultural d'interès local.

## Descripció

És un habitatge ubicat en una cantonada, que consta de planta baixa, pis i golfes, així com un semi-soterrani. El més destacable de la construcció és la seva façana, decorada amb esgrafiats de garlandes florals que recorden a l'època tardana de Josep Puig i Cadafalch, a la casa Trinxet de 1904. En el seu angle hi destaca una tribuna, poc encertada, afegitó posterior durant una reforma realitzada l'any 1932. Es coneix que Amigó va realitzar també les obres d'interiorisme d'aquesta casa, marcats per llisos blancs amb sanefes.

## Història

El projecte és de 1917, després se'n va fer una reforma el 1932, durant la qual es va afegir la tribuna i un cos lateral. Els plànols de la casa van ser signats per l'arquitecte municipal de Sant Adrià de Besòs, en Joan Maymó, perquè en aquell moment Joan Amigó era l'arquitecte municipal de Badalona i, per tant, no podia exercir a la localitat. La casa va pertànyer a la família Planas fins a la dècada de 1970.

## Referències

* 1 2 3 Lladó, Francesc; Padrós, Joan Antoni. «Casa Planas» (PDF). Pla especial de protecció del patrimoni. Ajuntament de Badalona, octubre 1980. [Consulta: 14 maig 2014].
* 1 2 «Casa per a Santiago Domènech i Montserrat Planas». Pat.mapa. Generalitat de Catalunya. [Consulta: 20 setembre 2015].
* ↑ Bohigas, Oriol «Joan Amigó Barriga. Otro modernista desconocido» (en castellà). Cuadernos de Arquitectura, 63, 1966, pàg. 48.
# Lenició

La lenició és un procés de canvi fonètic que consisteix en el debilitament (pas de fortis (fort) a lenis (feble)) d'una consonant, o més generalment en la pèrdua de tensió articulatòria en un so (de tal manera que és substituït per un altre menys obstructiu, situat més amunt en l'escala de sonoritat), arribant fins i tot a l'elisió completa.
El debilitament pot donar-se en múltiples trets, per exemple:
* La sonorització ([-sonor]→[+sonor]) d'una consonant sorda (ex. /t/ → /d/)
* La fricatització ([-continu]→[+continu]) d'una oclusiva (ex. /b/ → /β/), etc., un cas similar és la desafricació o relació de l'oclusió en africades (ex. /ʧ/ → /ʃ/ com al castellà muchacho > "mushasho").
Un exemple de lenició es troba en l'evolució del llatí de delicatus a la paraula delgado en castellà, en realitzar-se un canvi substitutiu del tret [-sonor] a [+sonor] dels fonemes /k/ → /g/ i /t/ → /d/.

## Referències

* ↑ «Lenició». Gran Enciclopèdia Catalana. Barcelona: Grup Enciclopèdia Catalana.
# Estertini

Estertini és el nom dels següents personatges:
* Luci Estertini (governador), procònsol a la Hispània Ulterior
* Gai Estertini, pretor el 188 aC
* Luci Estertini (llegat), llegat de Germànic Cèsar.
* Estertini Avit, cònsol sufecte el 92
* Quint Estertini, metge romà del segle I
# STS-97

STS-97 va ser una missió del transbordador espacial amb destinació a l'Estació Espacial Internacional (ISS) dut a terme pel Transbordador Espacial Endeavour. La tripulació va instal·lar el primer conjunt de panells solars a la ISS, va prepar un port d'acoblament per a l'arribada del Mòdul Laboratori Destiny, i subministraments lliurats per a la tripulació de l'estació.

## Tripulació

| Posició | Astronauta | Astronauta |
| Comandant | Brent W. Jett Tercer vol espacial | Brent W. Jett Tercer vol espacial |
| Pilot | Michael J. Bloomfield Segon vol espacial | Michael J. Bloomfield Segon vol espacial |
| Especialista de Missió 1 | Joseph R. Tanner Tercer vol espacial | Joseph R. Tanner Tercer vol espacial |
| Especialista de Missió 2 | Marc Garneau, CSA Tercer vol espacial | Marc Garneau, CSA Tercer vol espacial |
| Especialista de Missió 3 | Carlos I. Noriega Segon vol espacial | Carlos I. Noriega Segon vol espacial |

## Paràmetres de la missió

* Massa:
** Orbitador (enlairament): 120742 kg
** Orbitador (aterratge): 89758 kg
** Càrrega útil: 7906 kg
* Perigeu: 352 km
* Apogeu: 365 km
* Inclinació: 51,6°
* Període: 91,7 min

### Passeigs espacials

* Tanner i Noriega – EVA 1
* Inici EVA 1: 3 de desembre de 2000 – 18:35 UTC
* Fi EVA 1: 4 de desembre de 2000 – 02:08 UTC
* Duració: 7 hores, 33 minuts
* Tanner i Noriega – EVA 2
* Inici EVA 2: 5 de desembre de 2000 – 17:21 UTC
* Fi EVA 2: 5 de desembre de 2000 – 23:58 UTC
* Duració: 6 hores, 37 minuts
* Tanner i Noriega – EVA 3
* Inici EVA 3: 7 de desembre de 2000 – 16:13 UTC
* Fi EVA 3: 7 de desembre de 2000 – 21:23 UTC
* Duració: 5 hores, 10 minuts

## Imatges

* Tanner en l'últim passeig espacial de la missió el 7 de desembre de 2000. Part dels nous panells solars a la dreta.
* Il·lustració de l'Estació Espacial Internacional després del STS-97

## Vegeu també

* Ciència espacial
* Llista de passeigs espacials a l'Estació Espacial Internacional
* Llista de passeigs espacials

## Enllaços externs

* NASA mission summary Arxivat 2007-12-31 a Wayback Machine.
* STS-97 Video Highlights Arxivat 2007-10-12 a Wayback Machine.
# Ane Santesteban González

Ane Santesteban González (Errenteria, 12 de desembre de 1990) és una ciclista basca, professional des del 2009 i actualment a l'equip Alé Cipollini. Guanyadora del Campionat d'Espanya en ruta del 2013, va ser seleccionada per participar en la prova en ruta dels Jocs Olímpics de Rio de 2016.
El 2017 va ser atropellada mentre entrenava.

## Palmarès

* 2013
** Campiona d'Espanya en ruta

## Referències

* ↑ «Ane Santesteban estará en Río 2016». mundodeportivo.com, 07-06-2016 [Consulta: 14 agost 2016].
* ↑ «La ciclista Ane Santesteban, atropellada per un conductor que va fugir». elperiodico.cat, 17-03-2017 [Consulta: 10 abril 2017].
* ↑ «Ane Santesteban es dada de alta tras un accidente: "Nunca recordaré lo que pasó"». elconfidencial.com, 18-03-2017 [Consulta: 10 abril 2017].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a procyclingstats.com
# Jumpertown

Jumpertown és una població dels Estats Units a l'estat de Mississipi. Segons el cens del 2000 tenia 404 habitants.

## Demografia

Segons el cens del 2000, Jumpertown tenia 404 habitants, 168 habitatges, i 119 famílies. La densitat de població era de 86,2 habitants per km².
Dels 168 habitatges en un 39,9% hi vivien nens de menys de 18 anys, en un 48,8% hi vivien parelles casades, en un 17,9% dones solteres, i en un 28,6% no eren unitats familiars. En el 27,4% dels habitatges hi vivien persones soles el 14,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,4 i el nombre mitjà de persones que vivien en cada família era de 2,92.
Per edats la població es repartia de la següent manera: un 28,5% tenia menys de 18 anys, un 8,9% entre 18 i 24, un 28,2% entre 25 i 44, un 22,8% de 45 a 60 i un 11,6% 65 anys o més.
L'edat mediana era de 33 anys. Per cada 100 dones de 18 o més anys hi havia 79,5 homes.
La renda mediana per habitatge era de 21.471 $ i la renda mediana per família de 25.000 $. Els homes tenien una renda mediana de 19.464 $ mentre que les dones 20.446 $. La renda per capita de la població era de 12.122 $. Entorn del 25,4% de les famílies i el 24,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Jumpertown». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Jumpertown». American Fact Finder. Oficina del Cens dels Estats Units, 12-01-2010.
# Liu Yuxiang

Liu Yuxiang –en xinès, 劉玉香– (Hengyang, 11 d'octubre de 1975) és una esportista xinesa que va competir en judo.
Va participar en dos Jocs Olímpics d'Estiu els anys 2000 i 2004, obtenint una medalla de bronze en l'edició de Sydney 2000 en la categoria de –52 kg. Va guanyar una medalla al Campionat Mundial de Judo de 2001, i dues medalles al Campionat Asiàtic de Judo els anys 1999 i 2004.

## Palmarès internacional

Jocs Olímpics :
| Any | Lloc | Medalla | Categoria |
| 2000 | Sydney ( Austràlia) | 3 | –52 kg |
| Campionat Mundial ||||
| Any | Lloc | Medalla | Categoria |
| 2001 | Múnic ( Alemanya) | 3 | –52 kg |
| Campionat Asiàtic ||||
| Any | Lloc | Medalla | Categoria |
| 1999 | Wenzhou ( R.P. de la Xina) | 2 | –52 kg |
| 2004 | Almatý ( Kazakhstan) | 1 | –57 kg |

## Referències

* ↑ Liu Yuxiang Arxivat 2010-01-15 a Wayback Machine. en Sports-reference.com (SR/Olympic Sports) (anglès)
* ↑ Liu Yuxiang en Judoinside.com (anglès)

## Enllaços externs

* profile
# Estesàgores

Estesàgores (en llatí Stesagoras, en grec antic Στησαγόρας), fou un tirà grec.
Era fill de Cimó i net d'un altre Estesàgores. Va succeir al seu oncle Milcíades el Vell en la tirania del Quersonès Traci i va continuar la guerra contra la ciutat de Làmpsac que havia començat el seu predecessor.
No gaire temps després de pujar al poder va ser assassinat per un suposat desertor enemic, i com que va morir sense fills el va succeir el seu germà Milcíades el Jove, segons diu Heròdot.

## Referències

* ↑ 2.Stesagoras a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 908
# Santiago Benítez

Santiago Benítez (1903 - 1997) fou un futbolista paraguaià.

## Selecció del Paraguai

Va formar part de l'equip paraguaià a la Copa del Món de 1930.

## Referències

* ↑ «FIFA profile». Arxivat de l'original el 2015-02-04. [Consulta: 2 gener 2018].
* ↑ La Decada del 20
# Leon (Kansas)

Leon és una població dels Estats Units a l'estat de Kansas. Segons el cens del 2000 tenia 645 habitants.

## Demografia

Segons el cens del 2000, Leon tenia 645 habitants, 245 habitatges, i 175 famílies. La densitat de població era de 422,1 habitants/km².
Dels 245 habitatges en un 38,4% hi vivien nens de menys de 18 anys, en un 57,6% hi vivien parelles casades, en un 10,6% dones solteres, i en un 28,2% no eren unitats familiars. En el 24,5% dels habitatges hi vivien persones soles l'11,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,63 i el nombre mitjà de persones que vivien en cada família era de 3,18.
Per edats la població es repartia de la següent manera: un 31,6% tenia menys de 18 anys, un 7,4% entre 18 i 24, un 27,9% entre 25 i 44, un 19,2% de 45 a 60 i un 13,8% 65 anys o més.
L'edat mediana era de 33 anys. Per cada 100 dones de 18 o més anys hi havia 95,1 homes.
La renda mediana per habitatge era de 40.089 $ i la renda mediana per família de 48.000 $. Els homes tenien una renda mediana de 35.938 $ mentre que les dones 25.859 $. La renda per capita de la població era de 18.953 $. Entorn del 6,7% de les famílies i el 6,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Leon». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 6 agost 2010].
* ↑ «Geographic Comparison Table- Leon». American Fact Finder. Oficina del Cens dels Estats Units, 12-01-2010.
Viccionari
# Anortoitrialita-(Y)

L'anortoitrialita-(Y) és un mineral de la classe dels silicats.

## Característiques

L'anortoitrialita-(Y) és un silicat de fórmula química Y₄(SiO₄)(Si₃O₁₀). Va ser aprovada com a espècie vàlida per l'Associació Mineralògica Internacional l'any 2023, i encara resta pendent de publicació. Cristal·litza en el sistema triclínic.
L'exemplar que va servir per a determinar l'espècie, el que es coneix com a material tipus, es troba conservat a les col·leccions del Museu de la Natura d'Hamburg, a Alemanya, amb el número de catàleg: no-007.

## Formació i jaciments

Va ser descoberta a la pegmatita Stetind, situada a la localitat de Narvik, dins el comtat de Nordland (Noruega), sent l'únic a tot el planeta on ha estat descrita aquesta espècie mineral.

## Referències

* ↑ «Anorthoyttrialite-(Y)» (en anglès). Mindat. [Consulta: 26 abril 2023].
* ↑ Bosi, Ferdinando; Hatert, Frédéric; Pasero, Marco; Mills, Stuart J. «IMA Commission on New Minerals, Nomenclature and Classification (CNMNC) – Newsletter 72». European Journal of Mineralogy, 35, 2, 20-04-2023, pàg. 285–293. DOI: https://doi.org/10.5194/ejm-35-285-2023 [Consulta: 26 abril 2023].
# Hope Dworaczyk

Hope Dworaczyk ([dvɔˈrat͡ʂɨk] Port Lavaca, 21 de novembre de 1984) és una model eròtica estatunidenca.

## Biografia

A l'abril de 2009, Hope fou escollida la Playmate del mes per la famosa revista eròtica masculina Playboy, després de celebrar el 55è Aniversari de la revista. Hope va aparèixer en la portada de la publicació amb Seth Rogen. Aquesta portada va ser realitzada pel fotògraf Stephen Wayda.
Posteriorment, Hope va ser triada la Playmate de l'any 2010. Per primera vegada en la història de la revista, Hope va ser escollida perquè els seus posats fossin publicats en tres dimensions (3D).

## Referències

* ↑ «Hope Dworaczyk, la primera conejita en 3D». Arxivat de l'original el 2016-03-05. [Consulta: 30 juny 2017].
# Castell d'Aiòder

El Castell d'Aiòder (Alt Millars, País Valencià) està situat en el marge esquerre de la Rambla de Vilamalur i sobre un turó de 542 metres d'altitud. Es tracta d'un castell medieval d'origen àrab de planta irregular, presidit per una imponent torre major excèntrica, que serveix de torre de guaita.

## Història

El castell va pertànyer als dominis de Zayd Abu Zayd i posteriorment el cediria al seu fill i després passaria a l'església i a la Corona, per a finalment pertànyer a diferents famílies nobles. En 1611, després de l'expulsió dels moriscs, se li va concedir carta pobla, quedant com cap de la baronia d'Aiòder. En 1837, durant la primera Guerra Carlina, les forces conservadores van ocupar la població.

## Descripció

El castell, de planta irregular dispersa, comptava amb diversos recintes que anaren evolucionant cap a una fesomia cristiana, transformant-se en un castell de tipus senyorial.
Entre les seves ruïnes destaca per la seva conservació la torre de l'homenatge de base quadrada, amb tres o quatre plantes i escala en angle, la qual està construïda en maçoneria, sobre base de pedres de gran grandària en fileres regulars. Comptava amb finestres en totes les seves plantes.

## Referències

Aquest article incorpora material procedent de la pàgina web de la Federació Valenciana de Municipis i Províncies, que mitjançant una autorització va permetre agregar contingut i imatges i publicar-los sota llicència GFDL.
* 1 2 URL de la referència: http://eduwp.edu.gva.es/patrimonio-cultural/ficha-inmueble.php?id=2296.
# Liu Zige

Liu Zige (31 de març de 1989 a Benxi, Província de Liaoning) és una nedadora xinesa especialitzada en papallona.
Va guanyar la medalla d'or en els 200 metres papallona als Jocs Olímpics de Pequín 2008, batent a més el rècord mundial amb un temps de 2:04,18. La medalla de plata va ser per al seu compatriota Jiao Liuyang amb 2.04,72 i la de bronze per a l'australiana Jessicah Schipper, que partia com a gran favorita, amb 2:06,26. Va repetir triomf al Campionat del Món de Barcelona 2013.

## Referències

* ↑ Sports Reference. «Perfil de Liu Zige» (en anglès), 2015. Arxivat de l'original el 2012-07-20. [Consulta: 22 agost 2015].

## Enllaços externs

* Liu Zige - Team Xina 2008 Arxivat 2008-08-22 a Wayback Machine.
# Falguera aquilina

La falguera aquilina o falaguera de Sant Joan (Pteridium aquilinum) és una espècie de falguera anomenada aquilina per la semblança de la secció de la seva fulla amb una àguila de dos caps. Es freqüent als Països Catalans.

## Descripció

Rizoma profund, llarg (fins a un metre) i gruixut, de color bru negrós; fulles coriàcies, de contorn amplament triangular, fulla pinnatisecta amb llargs pecíols. Fa de 40 cm a 2 m d'alt i emet espores de juny a setembre.

## Distribució

Espècie subcosmopolita absent en les zones seques o calcàries no descarbonatades per la pluja. A la península Ibèrica manca en gran part de la zona est. No s'hi fa a l'extrem nord d'Escandinàvia ni a Islàndia. Apareix també a parts del nord d'Àfrica.
Manca a Eivissa i a la major part del País Valencià i de Mallorca, es troba en la part silícia de Menorca. A Catalunya és pròpia de la Catalunya humida, en general del Llobregat al nord, però també més al sud, als Ports de Beseit. Arriba als 1.700 m d'altitud a Catalunya, als 1.600 al País Valencià i als 1.000 a la Serra de Tramuntana de Mallorca.

## Referències

* ↑ «Cercaterm | TERMCAT - Pteridium aquilinum». [Consulta: 3 setembre 2022].
* ↑ Oriol de Bolòs i Josep Vigo, Flora dels Països Catalans, 1980
# Leon Balogun

Leon Aderemi Balogun (Berlin Occidental, Alemanya Federal, 28 de juny de 1988) és un futbolista professional nigerià d'origen alemany que juga com a defensa per al Glasgow Rangers i per l'equip nacional nigerià.

## Referències

* ↑ «2018 FIFA World Cup Russia – List of Players» (PDF). Fédération Internationale de Football Association, 04-06-2018. Arxivat de l'original el 2019-12-06.
* ↑ «Petric als Blitzarbeiter» (en alemany). kicker.de. Arxivat de l'original el 11 juny 2009.
* ↑ «New Eagles star Balogun out for 2 months». MTNFootball.com. Arxivat de l'original el 7 març 2014.
* ↑ Forsyth, Paul «Leon Balogun prepared to park his ego to play at right back». The Times, 20-02-2021.
* ↑ Dede, Steve. «Bologun said he found strength in religion when he was struggling to make the grade as a teenager.», 11-09-2017.
# Anne Ottenbrite

Anne Ottenbrite (Bowmanville, 12 de maig de 1966), coneguda de casada com a Anne Muylaert, és una nedadora canadenca, ja retirada, especialista en braça, que va competir durant la dècada de 1980.
El 1984 va prendre part en els Jocs Olímpics d'Estiu de Los Angeles on va disputar tres proves del programa de natació. Guanyà la medalla d'or en els 200 metres braça, la de plata en els 100 metres braça i, fent equip amb Reema Abdo, Michelle MacPherson i Pamela Rai, la de bronze en els 4x100 metres estils.
En el seu palmarès també destaquen una medalla de plata i una de bronze al Campionat del Món de natació de 1982, una d'or i una de plata als Jocs Panamericans de 1983 i dues d'or i una de plata als Jocs de la Commonwealth de 1982. També va guanyar cinc campionats nacionals.
Una vegada retirada, el 1987, passà a exercir d'entrenadora de natació en nombrosos clubs canadencs. Va ser nomenada dues vegades nedadora canadenca de l'any, el 1982 i 1983. El 1999 fou inclosa a l'International Swimming Hall of Fame.

## Referències

* 1 2 3 «Olympedia – Anne Ottenbrite». [Consulta: 21 juliol 2021].
* ↑ «Anne Ottenbrite | Commonwealth Games Federation» (en anglès). Arxivat de l'original el 2021-07-21. [Consulta: 21 juliol 2021].
* ↑ «ISHOF - Anne Ottenbrite - 1999 Honor Swimmer» (en anglès). [Consulta: 21 juliol 2021].
# Jornada (diari)

«Jornada» té aquests significats: